**Mi-a obosit umbra**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-a obosit umbra,

Și orice început de cuvânt

e în zadar, orice strigare e

Doar un ecou

Îndepărtat...

Mi-a obosit umbra

Și aș vrea să o

Odihnesc în ochii tăi

În care noaptea

Străbate lumini de ani

Ca să-și ajungă sieși...

E prea multă lumină

În lumea asta,

Sau poate prea puțină noapte...

Sau poate că m-am rătăcit

Acolo unde timpul

Nu mai răzbate...

E prea multă durere,

Confuzie sau emoție

În lacrima mea

Mută, în care

Simt că înțepenesc toată...

Prea mult neînțeles,

Nepăsare, sau uitare

Într-un aparent...înțeles...

Prea mult nonsens în sens...

Mi-a obosit umbra...

Am nevoie de tine,

Si te iubesc...